**ПОЛИТИКА**

**ЗА ЗАЩИТА НА ЛИЧНИТЕ ДАННИ**

**НА ДЕЦАТА И УЧЕНИЦИТЕ С КОМУНИКАТИВНИ НАРУШЕНИЯ,**

**ЗАПИСАНИ ЗА ЛОГОПЕДИЧНА ТЕРАПИЯ**

**В ДЪРЖАВНИЯ ЛОГОПЕДИЧЕН ЦЕНТЪР (ДЛЦ),**

**И НА ТЕХНИТЕ РОДИТЕЛИ**

**Уважаеми родители,**

Вашето лично пространство и защитата на Вашите и на детето Ви лични данни са много важни за нас. затова, с настоящата Политика за защита на личните данни, имаме за цел да Ви запознаем подробно защо и как обработваме личните Ви данни.

**Събиране и обработване на данни, необходими за записване за логопедична терапия на дете или ученик с комуникативно нарушение.**

Ние събираме и обработваме лични данни за Вашето дете, в случай, че ни ги предоставите доброволно, попълвайки заявление за записване за логопедична терапия, провеждана от логопедите на ДЛЦ.. Използваме предоставените данни за защита на Образец 3 на системата Админ О на Министерството на образованието и науката. Данните, които събираме и обработваме за тези цели, включват:

* Физическа идентичност:имена, ЕГН, дата на раждане, място на раждане, постоянен адрес, настоящ адрес;
* Социална идентичност: клас/детска градина;
* Здравна идентичност: данни касаещи комуникативното нарушение;
* Генетични данни, свързани с проблема;

Съобразно изискванията на нормативна уредба ние съхраняваме данните на Вашето дете 20 години.

**Предоставяне на данни на трети лица**

За изпълнение на нашите задължения данните на Вашите деца ще бъдат предоставени на трети лица – РУО – София-град и МОН във връзка с Образец 3, НЕИСПУО (Национална електронна информационна система за предучилищно и училищно образование; при необходимост на Агенцята за социално подпомагане, Агенцията за закрила на детето, съд, прокуратура.

 **Събиране и обработване на данни на родителите**

Ние събираме Вашите данни с цел осъществяване на контакт с Вас при необходимост. Личните данни, които събираме и обработваме за тази цел включват:

* Данни за физическа идентичност: имена, адрес, телефон;
* Трудова дейност: сфера на трудова дейност;
* Фамилна анамнеза

Съхраняваме и обработваме тези данни за срок от 10 години.

**Предоставяне на данни на трети лица**

При необходимост Вашите данни ще бъдат предоставени на трети лица – РУО – София-град, МОН, Агенцята за социално подпомагане, Агенцията за закрила на детето, съд, прокуратура.

**Права на субектите на данни**

Вие имате право по всяко време да:

* Поискате информация от нас за конкретния вид на съхраняваните за Вас и Вашите деца лични данни, сроковете, предвидени за тяхното съхранение, както и лицата или категорията лица, които имат достъп до тях;
* Да поискате коригиране на предоставените от Вас лични данни или на част от тях;
* Да поискате изтриване (упражняване на „правото да бъда забравен“) на предоставените от Вас лични данни или на част от тях;
* Да оттеглите даденото от Вас съгласие личните Ви данни да бъдат обработвани обработвани, както и да бъдат предоставяни на трети лица;
* Да възразите срещу обработването на личните Ви данни или срещу предоставянето им на трети лица;
* Да поискате преносимост на личните данни от един администратор на друг.

За целта е необходимо да изпратите писмено заявление до нас.

В Държавният логопедичен център има длъжностно лице по защита на личните данни, с което може да осъществите контакт на следния имейл адрес: z.elenkova@logoped.bg; GSM: -359 878 341 732.

